5.

Priloga JJ se nadomesti z naslednjim: „PRILOGA JJ JJ.1 SEZNAM ODPRTIH TOČK V spodnji tabeli so povzete odprte točke te TSI, navedeno pa je tudi, ali se te točke nanašajo na tehnično združljivost med infrastrukturo in vozili (stolpca ‚DA‘ in ‚NE‘). Sklic na TSI Naslov DA NE 4.2.3.3.2 Detektorji pregretosti pestnice X 4.2.6.2 Aerodinamični vplivi X 4.2.6.3 Bočni vetrovi X 4.3.3 Podsistem vodenje in upravljanje železniškega prometa X 6.1.2.2 Varjeni spoji se ocenijo po nacionalnih pravilih. X 6.2.2.1 Varjeni spoji se ocenijo po nacionalnih pravilih. X 6.2.2.3 Ocena vzdrževanja X 6.2.3.4.2 Aerodinamični vplivi X 6.2.3.4.3 Bočni vetrovi X Priloga E Kolesni obroči ostajajo odprta točka, dokler se ne objavi EN. X Priloga L Specifikacija koles iz litega jekla je odprta točka. Zahtevan je nov EN. X Priloga P P.1.1 Razporednik X P.1.2 Relejni ventil za različno obremenitev in avtomatski preklop na prazno obremenitev X P.1.3 Zaščitne naprave proti zdrsavanju koles X P.1.7 Čelne pipe X P.1.10 Zavornjaki – konstrukcijska ocena X P.1.11 Pospeševalni ventil X P.1.12 Avtomatski senzor za različne obremenitve in menjalo zavorne sile ‚prazno/naloženo‘ X P.2.10 Zavornjaki – ocena izdelka X JJ.2 ODPRAVA ODPRTIH TOČK IN DODATNE SPECIFIKACIJE V PRIMERU VAGONOV IZ ODDELKA 7.6.4 1. Odprava odprtih točk Za vagone iz oddelka 7.6 te TSI se v tem oddelku odpravijo odprte točke iz stolpca ‚DA‘ Priloge JJ-1. 1.1 Detektorji pregretosti pestnice Odprta točka iz oddelka 4.2.3.3.2 te TSI se odpravi, če je vagon skladen s specifikacijami zadevnega tehničnega dokumenta ERA. 1.2 Bočni vetrovi Odprta točka iz oddelkov 4.2.6.3 in 6.2.3.4.3 te TSI se odpravi brez kakršne koli obvezne določbe v zvezi s konstrukcijo vagona. Pri tem se lahko uporabljajo nekateri operativni ukrepi. 1.3 Ocena varjenih spojev Odprta točka iz oddelkov 6.1.2.2 in 6.2.21 te TSI se odpravi z uporabo EN 15085-5 iz oktobra 2007. 1.4 Ocena vzdrževanja Odprta točka iz Priloge D te TSI se odpravi kakor sledi: Veljavna je vsaka datoteka o vzdrževanju: (a) ki jo je v času preklica sporazuma RIV uporabljal bivši prevoznik v železniškem prometu s pravico do registriranja, ki je bil podpisnik RIV, ali (b) ki je bila odobrena v skladu z nacionalnimi ali mednarodnimi pravili in ki je skladna s to TSI. Obratovalne zmogljivosti se obravnavajo kot zadovoljive. 1.5 Kolesni obroči Odprta točka iz Priloge E k tej TSI se odpravi kakor sledi: napake naležne površine koles se obravnavajo v okviru vzdrževanja. 1.6 Lita kolesa Odprta točka iz Priloge L k tej TSI se odpravi kakor sledi: kolesa iz litega jekla do objave evropskega standarda niso odobrena. 1.7 Konstrukcija in ocena sestavljenih zavornjakov Odprta točka iz prilog P.1.10 in P.2.10 k tej TSI se odpravi z zadevnim tehničnim dokumentom, objavljenim na spletni strani ERA. 2. Dodatne specifikacije Upoštevati je treba tudi naslednje dodatne specifikacije za vagone iz oddelka 7.6.4. 2.1 Odbojniki in vlečne naprave — Poleg specifikacij iz oddelka 4.2.2.1.2.1 te TSI se prav tako zahteva, da so odbojniki vagonov opremljeni z vodili za bat, s čimer se prepreči prosto vrtenje bata okrog vzdolžne osi. Dovoljeno odstopanje za vrtenje je ± 2o za nove odbojnike. — Poleg specifikacij iz oddelka 4.2.2.1.2.2 te TSI se prav tako zahteva: (a) Vmesna vlečna naprava za vsak niz trajno spetih vagonov (ali veččlenskih vagonov) mora imeti vlečno lomno silo, ki je višja od lomne sile končne vlečne naprave. (b) Uporablja se tudi tehnični dokument ERA o ‚dodatnih specifikacijah, ki veljajo za vlečne naprave,‘ ki se nanaša na naslednja vprašanja (prEN 15551 bo predvidoma objavljen aprila 2009): — zmogljivost dinamične energije, — povezave, — hod in napravo za preprečevanja vrtenja, — mehansko odpornost, — elastične lastnosti, — oznake, — izračun za zaustavitev odbojnika in material plošče odbojnika, — dimenzijo odprtine vlečnega droga. (c) Za mehansko odpornost sklopov se vlečne naprave (brez elastične naprave), vlečni kavlji in vijačne spenjače projektirajo za življenjsko dobo trideset let. Na zahtevo odjemalca se lahko sklene dogovor za življenjsko dobo dvajset let. (d) V naslednji preglednici sta navedena obseg sil in število ciklov, ki se uporabijo v dinamičnih preizkusih. Pogoji za dinamične preizkuse Operativne zahteve Obseg sil, ki se uporabijo Življenjski cikel (v letih) Verjetnost preživetja ( %) Varnostni faktor (fN) Oznaka Korak 1 Korak 2 1 MN ΔF1 = 200 kN ΔF2 = 675 kN 1,2 MN ΔF1 = 240 kN ΔF2 = 810 kN 1,5 MN ΔF1 = 300 kN ΔF2 = 1 015 kN N1 v ciklih N2 v ciklih 20 97,5 1,7 vse 106 1,45 × 103 30 97,5 1,7 vse 1,5 × 106 2,15 × 103 Dinamične preizkuse je treba izvesti na treh vlečnih napravah brez elastične naprave. Vsi trije vzorci morajo prestati preizkuse brez poškodb. Ne smejo razpokati, pri čemer natezna sila ni manjša od 1 000 kN. 2.2 Trdnost glavne konstrukcije vozila Poleg specifikacij iz oddelka 4.2.2.3.1 te TSI se prav tako zahteva: — sprejemljivi so le preizkusi in izračuni, za katere so bile potrjene numerične simulacije, — v datoteki o vzdrževanju je treba upoštevati, da uporaba termomehaničnega valjanega jekla zahteva posebne postopke v zvezi z vročino (obdelava). 2.3 Dviganje Poleg specifikacij iz oddelka 4.2.2.3.2.4 te TSI se zahteva tudi skladnost dviganja s spodnjim diagramom: Slika Relevage sur la voie/Rerailing 2.4 Os Poleg specifikacij iz oddelka 5.4.2.4 in Priloge M 1.4 te TSI se za največje dopustne napetosti uporabljajo naslednji standardi: EN 13103 oddelek 7, EN 13260 oddelek 3.2.2 in EN 13261 oddelek 3.2.3. 2.5 Dinamično vedenje vozila Poleg specifikacij iz oddelka 4.2.3.4 te TSI se morata za posebne primere podstavnih vozičkov, ki niso vključeni v Prilogo Y, uporabljati EN 14363 ali objava UIC 432. Poleg specifikacij iz oddelka 4.2.3.4.2.2 te TSI o zaščiti pred iztirjenjem med vožnjo po zasukanih tirih: — se uporablja ena od treh metod, navedenih v EN 14363, — za tovorne vagone ti preizkusi niso potrebni, če so v skladu z zahtevami objave UIC 530-2. 2.6 Vzdolžna tlačna sila Poleg specifikacij iz oddelka 4.2.3.5 in Priloge R te TSI je potrebna tudi skladnost z oddelkom 3.2 objave UIC 530-2, razen z zahtevami po obveščanju študijske skupine UIC 2 in prejetju njenega soglasja. 2.7 Zaviranje 2.7.1 Shranjevanje energije Poleg specifikacij iz oddelka 4.2.4.1.2.4 te TSI se zahteva taka oblika shranjevanja energije, ki po stisku zavor (z najvišjim tlakom v zavornem valju in največjim hodom zavornega valja vagona pri kateri koli obremenitvi) brez dodajanja dodatne energije zagotavlja, da je tlak v pomožni posodi vsaj 0,3 bara višji od tlaka v zavornem valju. 2.8 Dvoosni vagoni Poleg specifikacij iz oddelka 4.2.3.4.2.4 te TSI je za izračun vzmetenja dvoosnih vagonov obvezna uporaba objave UIC 517. 2.9 Električna ali elektromagnetna interferenca Vagone, opremljene z virom energije, ki lahko povzroči električno interferenco, je treba pregledati v skladu z objavama UIC 550-2 in 550-3. Elektromagnetni podpis največje sestave vlaka mora biti potrjen. 2.10 Posebne vrste vagonov Za vsako naslednjo vrsto vagonov veljajo ustrezne dodatne specifikacije: — za vagone z motorji na notranje izgorevanje: objava UIC 538, — za veččlenske in členkaste vagone: objava UIC 572, — za vagone za prenos zabojnikov, zamenljivih tovorišč in vodoravno naloženih premičnih enot: objava UIC 571-4, — za toplotno izolirane in hlajene vagone: objava UIC 554-2, — za polpriklopnike na podstavnih vozičkih: objava UIC 597. 2.11 Vagoni, ki prihajajo v Združeno kraljestvo Vagoni, ki prihajajo v Združeno kraljestvo, morajo biti usklajeni tudi z zahtevami iz objave UIC 503, ki se nanaša na posebne pogoje v Združenem kraljestvu.“